EkBass/fiwiki-20250220-pages-articles huggingface dataset:
Tyrskykeiju

Tyrskykeiju (Garrodia nereis) on ulappakeijujen heimoon kuuluva valtamerilintu. Se elää Etelämannerta ympäröivän merialueen saarilla Falklandsaarilta Chathamsaarille. Populaation koko on todennäköisesti yli 200 000 yksilöä. John Gould kuvaili lajin holotyypin Bassinsalmesta 1841.IBC == Lähteet == Luokka:Ulappalinnut
Polynesiankeiju

Polynesiankeiju (Nesofregetta fuliginosa) on ulappakeijujen heimoon kuuluva valtamerilintu. Sen elinympäristö käsittää trooppisen eteläisen Tyynenmeren. Pesimäyhdyskuntia on Kiribatissa, Seurasaarilla, Australsaarilla, Gambiersaarilla, Marquesassaarilla, Uudella-Kaledonialla, Sala y Gómezilla ja mahdollisesti Vanuatulla, Samoalla ja Fidžillä. Johann Friedrich Gmelin kuvaili lajin holotyypin Tahitilta 1789.IBC == Lähteet == Luokka:Ulappalinnut Luokka:Uhanalaiset linnut
Salzkammergut

Salzkammergut on Itävallassa sijaitseva lomanviettoalue, joka ulottuu Salzburgista Dachsteinin vuoristoalueelle. Alueen pääjoki on Traun, Tonavan sivujoki. Suuri osa alueesta nimettiin maailmanperintökohteeksi vuonna 1997. == Elinkeino == Salzkammergutin pääelinkeino on turismi ja se kuuluu Itävallan kehittyneimpiin matkailualueisiin. Virkitysmahdollisuuksiin kuuluvat muun muassa uiminen, vesiurheilu, pyöräily, golf, kiipeily, ratsastus, talviurheilu ja kulttuuritapahtumat. Alueella on myös monia kylpylöitä. == Kulttuuri == Salzkammergutin luonto on aina lumonnut taiteilijoita ja siellä ovat asuneet monet Itävallan suurimmista taidemaalareista, kuten Gustav Klimt. Yksi maailman viidestä lentomäestä on Tauplitzissa. == Lähteet == == Aiheesta muualla == *Salzkammergutin virallinen nettisivu Luokka:Unescon maailmanperintökohteet Itävallassa Luokka:Itävallan maantiede
Siirtokylä

Siirtokylä oli keskiajalla kylän rajojen sisäpuolelle sen ulkotiluksille perustettu uusi, aidattu asuinpaikka, josta aikaa myöten kehittyi uusi kylä. Siirtokylä sijaitsi aiemmasta asutuksesta erillään ja siihen kuului usein aluksi vain yksi talo. Tällaisella siirtotalolla tai siirtotaloilla oli alun perin omistusoikeus vain aidalla ympäröityihin tiluksiin. Omistusoikeuden eroavaisuudet emäkylän ja siirtokylän talonpoikien välillä olivat lähes olemattomat vuoden 1442 Kristoferin maanlaissa, joten siirtokylä menetti erityisluonteensa. Tietyissä tapauksissa erolla oli kuitenkin merkitystä vielä 1700-luvullakin. Siirtokyliä oli sekä Ruotsissa () että Suomessa.Otavan iso tietosanakirja, Otava 1960–1965. ==Katso myös== * Ulkokyläpalsta ==Lähteet== Luokka:Suomen asutus- ja yhteiskuntahistoria
Eliel Vest

Eliel Vest (21. syyskuuta 1863 Vaasa – 23. joulukuuta 1906 Isokyrö) oli suomalainen lyseon lehtori ja ruotsin kielellä kirjoittanut tietokirjailija. Vaasalaisen kauppiaan Herman Westin ja Charlotta Josefina Emilia Svarjanskyn poika Eliel Vest pääsi ylioppilaaksi Vaasan lyseosta 1884 ja valmistui filosofian kandidaatiksi 1887. Vest toimi 1887–1890 historian, ruotsin kielen ja maantiedon vt. lehtorina Vaasan ruotsalaisessa lyseossa ja hän oli 1890–1894 opettajana turkulaisissa kouluissa. Vest oli sitten ruotsin kielen ja maantiedon lehtorina Vaasan ruotsalaisessa lyseossa 1894-1900. Hän toimi myös Vasabladetin toimittajana. Erottuaan opettajan virasta vuonna 1900 Vest omistautui pääasiassa kirjallisille töilleen. Vest kirjoitti oppikirjojen ohella Johan Ludvig Runebergin, J. V. Snellmanin ja Zachris Topeliuksen elämäkerrat jotka käännettiin myös suomen kielelle. Eliel Vest oli naimisissa vuodesta 1890 Ada Unggrenin kanssa. == Teoksia == * Från antikens skymningstimma : tidsbilder från kejsar Neros dagar. Söderström, Helsingfors 1894 * Lärobok i geografi för navigationsskolor. G. W. Edlund, Helsingfors 1901 (ilmestyi suomeksi nimellä Maantiedon oppikirja merikouluille, Edlund, Vaasa 1902) * Svensk ortografi och stilistik : en öfversikt för skolor och menige man. Söderström, Helsingfors 1901 * Johan Ludvig Runeberg : en biografisk teckning. G. W. Edlund, Helsingfors 1902 (ilmestyi Hanna Kuosmasen suomentamana nimellä Johan Ludvig Runeberg : elämäkerrallisia piirteitä, Edlund, Helsinki 1902–1903) * Johan Vilhelm Snellman : en biografisk studie 1–2. G. W. Edlund, Helsingfors 1904–1905 (ilmestyi Werner Andelinin suomentamana nimellä Juhana Vilhelm Snellman : elämäkerrallinen tutkielma, G. W. Edlund, Helsinki 1906) * Finlands historia och samhällsskick : läro- och läsebok för folkskolor och folkhögskolor. G. W. Edlund, Helsingfors 1905, 1906 * Finlands samhällsförfattning och några af dess väktare : en öfverblick för ungdom och menige man. G. W. Edlund, Helsingfors 1905 * Zachris Topelius : en biografisk studie. Söderström, Helsingfors 1905 (ilmestyi O. A. Joutsenen suomentamana nimellä Sakari Topelius : elämäkerrallinen kuvaus 1–2, WSOY 1906) * Arbetets Vänner i Vasa 1896-1906 : tioårsberättelse : enligt uppdrag utarbetad. Arbetets Vänner i Vasa, Wasa 1906 * Slesvigin kansallisuustaistelu : historiallisvaltiollisia kuvauksia entiseltä ja nykyiseltä ajalta. Kansanvalistusseuran toimituksia 141. Kansanvalistusseura, Helsinki 1907 * Vårböljor : noveller och skisser. F. W. Unggrens boktryckeri, Wasa 1907 == Palkinnot == * Svenska litteratursällskapet i Finlandin Falckenska priset 1906 == Lähteet == * * * Uutinen Vestin kuolemasta, Helsingin Sanomat no 300 25.12.1906 s. 4 (Historiallinen sanomalehtiarkisto) * Nya Pressenin muistokirjoitus, Nya Pressen no 350, 24.12.1906 s. 5 (Historiallinen sanomalehtiarkisto) Luokka:Suomalaiset tietokirjailijat Luokka:Suomalaiset opettajat Luokka:Vuonna 1863 syntyneet Luokka:Vuonna 1906 kuolleet
Ramppikuume

Ramppikuume voi viitata seuraaviin asioihin: * esiintymisjännitys * Ramppikuume, 13–20-vuotiaille suunnattu suomalainen nuorisoteatteritapahtuma * Ramppikuume, Aku Ankka Jumbo -sarjakuvakirjasarjan seitsemästoista kirja vuodelta 2009
Perunmyrskysukeltaja

Perunmyrskysukeltaja (Pelecanoides garnotii) on myrskysukeltajien heimoon kuuluva ulappalintu. Se elää Etelä-Amerikan länsirannikon saarilla Perun Isla Lobos de Tierralta Chilen Chiloéen. René-Primevère Lesson kuvaili lajin holotyypin Perusta 1828.IBC == Lähteet == Luokka:Ulappalinnut
Sepelmyrskysukeltaja

Sepelmyrskysukeltaja (Pelecanoides magellani) on myrskysukeltajien heimoon kuuluva ulappalintu. Se elää Etelä-Amerikan äärimmäisessä etelärjessä Tulimaassa ja Etelä-Chilessä. Populaation koko on kymmenistä tuhansista satoihin tuhansiin yksilöihin. Gregory Mathews kuvaili lajin holotyypin Magalhãesinsalmesta 1912.IBC ==Lähteet== Luokka:Ulappalinnut
Tassilo Festetics von Tolna

Tassilo Festetics von Tolna (5. toukokuuta 1850 Wien – 4. toukokuuta 1933 Keszthely, Unkari) oli unkarilainen kreiviFestetics von Tolna, joka oli naimisissa Monacon ruhtinaan Albert I:n ensimmäisen vaimon, Mary Victoria Douglas-Hamiltonin kanssa. Hän sai vuonna 1911 arvonimen Tolnan Prinssi. Pariskunnalla oli neljä lasta: *Kreivitär Maria Mathilde Festetics von Tolna (Baden-Baden 24 toukokuu 1881-Strobl am Wolfgangsee 2 maaliskuu 1953), joka avioitui prinssi Karl Emil von Furstenbergin kanssa. (Isoisä prinsessa Ira von Furstenberg) *Festetics von Tolna (Baden--Baden 4 syyskuu 1882-Keszthely 4 elokuu 1941), joka meni naimisiin kreivitär Marie Franziska von Haugwitzin kanssa. * Kreivitär Alexandra Festetics von Tolna (Baden-Baden 1 maaliskuu 1884, Wien 23 huhtikuu 1963), joka solmi ensimmäisen avioliiton prinssi Karl von Windisch-Gratz kanssa ja toisen prinssi Erwin zu Hohenlohe-Waldenburg- Schillingsfürst kanssa. * Kreivitär Karola-Friederike Festetics von Tolna (Wien 17 tammikuu 1888-Strobl 21 tammikuu 1951), joka nai paroni Oskar Gautsch von Frankenthurnin. ==Lähteet== Luokka:Unkarilaiset kreivit Luokka:Vuonna 1850 syntyneet Luokka:Vuonna 1933 kuolleet
Pikkumyrskysukeltaja

Pikkumyrskysukeltaja (Pelecanoides georgicus) on myrskysukeltajien heimoon kuuluva ulappalintu. Se elää Etelämannerta ympäröivän merialueen saarilla Etelä-Georgiassa sekä eteläisen Intian valtameren ja Uuden-Seelannin eteläisessä saaristoissa. Populaation koko on noin 15 miljoonaa yksilöä. Robert Cushman Murphy ja Francis Harper kuvailivat lajin holotyypin Etelä- Georgian Cumberland Baysta 1916.IBC ==Lähteet== Luokka:Ulappalinnut
Jean-Yves Le Gall

Jean-Yves Le Gall (s. 1959) on ranskalaisen kantorakettiyhtiön Arianespacen toimitusjohtaja. Hän valmistui insinööriksi École Supérieure d’Optique -korkeakoulusta vuonna 1981 ja väitteli Paris-Sud University -yliopistosta tekniikasta vuonna 1983. Hänen ensimmäinen työpaikkansa alkoi vuonna 1981 CNRS:n tähtitieteen laboratoriossa, jossa hän toimi tutkijana Hipparcos- ja ISO-satelliittien kehitystyössä. Vuonna 1985 Le Gall siirtyi Teollisuusministeriöön, jossa hän sijoittui Avaruustoimistoon. Hän työskenteli avaruusteollisuuden regulaatiokysymysten parissa. Samana vuonna Posti, tietoliikenne ja avaruusministeri kutsui hänet neuvonantajakseen. Tässä tehtävässä hän pääsi poliittiselta tasolta vaikuttamaan sekä CNESin että ESAn avaruusohjelmiin. Vuonna 1993 hän siirtyi Novespacen toimitusjohtajaksi. Novespace on CNESin omistama yritys. Vuonna 1996 hän nousi CNESin varapääjohtajaksi. Tällöin hän alkoi toimia Ranskan edustajana ESAn neuvostossa. Vuonna 1998 hänet valittiin pääjohtajaksi ja hallituksen puheenjohtajaksi Starsem-yritykseen, joka markkinoi venäläisiä kantoraketteja länsimaissa. Vuonna 2001 hän nousi Arianespacen operatiiviseksi johtajaksi (COO) ja vuonna 2002 pääjohtajaksi. == Lähteet== * Arianespacen johto Luokka:Ranskalaiset liikemiehet Luokka:Ranskalaiset insinöörit Luokka:Vuonna 1959 syntyneet Luokka:Elävät henkilöt
Max Fürbringer

Max Carl Anton Fürbringer (s. 30. tammikuuta 1846 Wittenberg – 6. maaliskuuta 1920 Heidelberg) oli saksalainen lintutieteilijä ja lääkäri. Max Fürbringerin vanhemmat olivat Karl ja Hermine Fürbringer, omaa sukua Gumprecht. Hän opiskeli luonnontieteitä Jenan yliopistossa ja valmistui eläintieteessä 1869. Hänet valittiin Heidelbergin yliopiston anatomian laitoksen johtajaksi 1901. Linnuista Fürbringer nimesi ulappalintujen (Procellariiformes) lahkon 1888. == Teoksia == * Die Knochen und Muskeln der Extremitäten bei den schlangenähnlichen Sauriern, 1870 * Untersuchungen zur Morphologie und Systematik der Vögel, (kaksi osaa), 1888 * Zur Entwicklung der Amphibienniere, 1877 * Über die occipitalen Nerven d. Selachier und Holocephalen und ihre vergleichende Morphologie, in der Festschrift für Carl Gegenbaur III, 1897, S. 351-768 * Zur Systematik und Genealogie der Reptilien, 1900 * Zur Frage der Abstammung der Säugetiere, 1904 * Die spino-occipitalen Nerven * Zur vergleichenden Anatomie der Schultermuskeln und des Brustschulterapparates, (neljä osaa) * Morphologische Streitfragen. Luokka:Saksalaiset ornitologit Luokka:Vuonna 1846 syntyneet Luokka:Vuonna 1920 kuolleet
Emelie Degerholm

Emelie Degerholm (1847 Helsinki – 6. marraskuuta 1909 Helsinki) oli suomalainen näyttelijä ja ruotsin kielellä kirjoittanut kirjailija joka käytti nimimerkkiä Etty Malm. Degerholm kävi Ruotsalaisen teatterin oppilaskoulun 1867–1869 ja oli Ruotsalaisen teatterin näyttelijänä 1871–1880. Myöhemmin hän toimi kirjanpitäjänä ja puheenopettajana sekä oli Helsingfors Dagblad ja Hufvudstadsbladet-lehtien avustajana. Vuonna 1873 hän oli mukana yhdessä O. M. Reuterin ja Rafael Hertzbergin kanssa julkaisemassa Lyran-nimistä runokalenteria. Hän käänsi myös ulkomaisia näytelmiä ruotsin kielelle. Degerholmin kirjallinen päätyö oli Helsingin ruotsinkielistä teatterielämää kuvannut kaksiosainen muistelmateos Vid svenska scenen i Helsingfors : minnen och bilder. == Teoksia == * Vid svenska scenen i Helsingfors : minnen och bilder, tecknade Emilie Dergerholm. G. W. Edlund, Helsingfors 1900 * Vid svenska scenen i Helsingfors : bilder och minnen 2. Söderström, Helsingfors 1903 == Lähteet == * * Hufvudstadsbladetin muistokirjoitus, Hufvudstadsbladet no 302, 7.11.1909 s. 8 (Historiallinen sanomalehtiarkisto) Luokka:Suomenruotsalaiset kirjailijat Luokka:Suomalaiset teatterinäyttelijät Luokka:Vuonna 1847 syntyneet Luokka:Vuonna 1909 kuolleet
Ramppi

Ramppi tarkoittaa yleensä eri korkeuksien välillä olevaa luiskamaista rakennelmaa. Ramppi voi viitata seuraaviin asioihin: * Kalturi (myös ajosilta tai ajoluiska), ajoneuvon, tai muun siirrettävän kuorman kulkua lossin, lautan tai eri tasojen välillä helpottava kiinteä tai siirreltävä rakennelma. * asemataso (myös ramppi), lentokentän alue, jossa lentokoneiden lastaus, tankkaus, sekä parkkaus tapahtuu * luiska, kalteva rakennelma, joka helpottaa liikkumista tai raskaiden kuormien siirtoa eri korkeudella olevien tasanteiden välillä * ramppi, eritasoliittymässä eri suuntiin johtavien teiden välinen lyhyt liityntäkaista * ramppi, extreme-urheilussa käytetty kourumainen rakennelma * ramppi, hornussauksessa käytettävä kevyt metallista ja teräksestä tehty peliväline, josta nouss-kiekko lyödään matkaan * ramppi, veneenlaskupaikalla oleva viistosti veteen johtava luiska * Ramppi-teatteri, harrastajateatteri Kangasalla * Vaasan Ylioppilasteatteri Ramppi == Katso myös == * Ramppikuume
Vöcklabruck

Vöcklabruck on läntisessä Ylä-Itävallassa sijaitseva noin kahdentoistatuhannen asukkaan kaupunki ja se on Vöcklabruckin alueen hallinnollinen keskus. == Nähtävyydet == Sijaintinsa takia Vöcklabruckia kutsutaan usein "portiksi Salzkammergutiin". Kaupunki tarjoaa useita erilaisia virkistysmahdollisuuksia sekä monia nähtävyyksiä, kuten kirkkoja ja museoita. == Terveydenhuolto == Vöcklabruckissa on vuonna 2006 rakennettu uusi sairaala, jota kutsutaan Euroopan modernimmaksi sairaalaksi. == Tunnettuja asukkaita == * Leonhard Schiemer, tärkeä henkilö Anabaptismi-liikkeessä * Prinsessa Alexandra, Ernst August V:n ja Carolinen tytär * Jim Silye, kanadalainen poliitikko ja urheilija * Wolfgang Holzmair, oopperalaulaja * Hans Eichhorn, itävaltalainen kirjailija == Lähteet == == Aiheesta muualla == *Kaupungin virallinen nettisivu Luokka:Ylä-Itävallan kaupungit
Kaarle III (Monaco)

Kaarle III (8. joulukuuta 1818 – 10. syyskuuta 1889) oli Monacon yhdeksäs ruhtinas 20. kesäkuuta 1856 kuolemaansa asti. Hän perusti kuuluisan Monte Carlon kasinon. ==Lapsuus== Kaarle III, koko nimeltään Charles Honoré Grimaldi syntyi Pariisissa, ja hän oli Monacon ruhtinas Florestan I:n ja Maria Caroline Gibert de Lametzin ainoa poika. Italiaksi hänen nimensä oli Carlo IIIReferred to also as Carlo III. . ==Avioliitto ja hallitusaika== Kaarle III vihittiin 28. syyskuuta 1846 Brysselissä Antoinette de Merode-Westerloon kanssa. Valtakautensa aikana hän luovutti Ranskalle Menton ja Roquebrunen kaupungit, jotka muodostivat noin 80 prosenttia Monacon alueesta. Ranska tunnusti tämän jälkeen virallisesti Monacon itsenäisyyden. Kaarle III myös kasvatti Monacon kansainvälistä toimintaa. Vuonna 1864 hän teki ystävyyssopimuksen Tunisian hallitsijan Muhammad III as-Sadiqin kanssa. Sopimuksessa puututtiin myös kaupan ja merenkulun kysymyksiin. Vuonna 1865 Kaarle III perusti Monte Carlon kasinon välttääkseen maan vararikon. Hanke onnistui, ja neljä vuotta kasinon avaamisen jälkeen Monaco lopetti tuloveron keräämisen. Ruhtinaan äidin Maria Carolinen aloitteesta Monacon kansalaisia kiellettiin pelaamasta uhkapelejä kasinolla. ==Sairastuminen ja kuolema== Keski-iässä Kaarle III:n näkö alkoi heikentyä, ja elämänsä viimeiset vuosikymmenet hän oli täysin sokea. Hän kuoli Château de Marchaisissa. ==Lähteet== * Princely House of Monaco * Countly House of Mérode === Viitteet === Luokka:Monacon ruhtinaat Luokka:Vuonna 1818 syntyneet Luokka:Vuonna 1889 kuolleet
Tuumorinekroositekijä alfa

Tuumorinekroositekijä alfa (TNF-alfa) on tulehdusreaktion syntyyn vaikuttava välittäjäaine eli sytokiini.Tuumorinekroositekijä, alfa, seerumista. Huslab- liikelaitos, 2013. Viitattu 24.12.2013 TNF-alfa on pääasiassa makrofagien erittämä proteiini, joka osallistuu tulehdusreaktion lisäksi monenlaisiin biologisiin prosesseihin, kuten solunjakautumiseen, solujen erilaistumiseen, apoptoosiin, rasva-aineiden metaboliaan ja verihyytymän muodostukseen. Sillä on havaittu olevan osuutta mm. autoimmuunisairauksissa, insuliiniresistenssissa ja syövässä.TNF tumor necrosis factor. National Centre for Biotechnology Information, 2013. Viitattu 24.12.2013 (englanniksi) TNF- alfan vasta-aine on infliksimabiInfliksimabi, seerumista . HUSLAB-liikelaitos, 2012. Viitattu 24.12.2013. Tuumorinekroositekijä alfan vanha nimitys on kakektiini. == Toimintamekanismi == TNF-alfa sekä sen solukalvon läpäisevä TNF-alfareseptori ovat kolmesta osasta kohdistuvia eli trimeerisiä proteiineja. TNF-alfan sitoutuminen solukalvon pinnalla olevaan TNF- alfareseptoriin johtaa reseptorin soluliman puoleisten osien asennon muuttumiseen. Tällöin soluliman puoleiset osat voivat aktivoida erilaisia viestimekanismeja, jotka johtavat edelleen seriini/treoniinikinaasien aktivoitumiseen. Aktivoituneet seriini/treosiinikinaasit fosforyloivat IκB- kinaasin (IKK), jolloin se aktivoituu. Fosforyloitu IκB-kinaasi liittää IκB- proteiinin kahteen seriinitähteeseen fosfaattia. Tämä fosforylaatio johtaa ubikitiinin liittämiseen IκB-proteiiniin. Proteasomit tunnistavat ubikitinoidun IκB:n ja hajottavat sen. Tällöin IκB:n solulimaan sitoma NFκB- proteiini vapautuu sen otteesta ja kulkeutuu tumaan. Tumassa NFκB yhdessä muiden proteiinien kanssa lisää kohdegeeniensä luentaa eli transkriptiota.Alberts, Bruce et al. Molecular Biology of the Cell. (5. painos) Garland Science, 2008, s. 953-954. ISBN 978-0-8153-4105-5 (englanniksi) == Käyttö diagnostiikassa == Tulehdusvälittäjäaineiden pitoisuuksia tutkimalla voidaan arvioida, onko potilaalla koko elimistön laajuinen eli systeeminen tulehdus (engl. "systemic inflammatory response syndrome", SIRS) ja kuinka voimakas tulehdus on. SIRS:n voi aiheuttaa verenmyrkytys, laaja-alainen fyysinen trauma tai palovamma, autoimmuunitauti tai sydämen iskemia- reperfuusiotapahtuma, jossa verenkierto palaa hapenpuutteesta kärsineeseen kudokseen. Tulehdusvälittäjäainemäärityksiä voidaan käyttää apuna myös epäiltäessä kryptogeenisen eli tuntemattoman syyn aiheuttaman infektionKryptogeeninen :: Terveyskirjasto . Kustannus Oy Duodecim, 2013. Viitattu 24.12.2013 laukaisemaa SIRS:iä. Hyvin korkeita TNF- alfa-pitoisuuksia on todettu esim. meningokokki-bakteerien aiheuttamassa verenmyrkytyksessä. Veren TNF-alfa-taso kuitenkin vaihtelee nopeasti johtuen TNF-alfa:n lyhyestä puoliintumisajasta plasmassa (alle 5 min). Tämän vuoksi varmempi määritys saadaan selvittämällä pitoisuus useamman kerran. == Lähteet == Luokka:Sytokiinit
Kriketin Euroopan-liiga 2004

Kriketin Euroopan-liigassa pelattiin kaudella 2004 ensimmäisessä, toisessa ja neljännessä divisioonassa, joskin viimeisin näistä kulki vielä nimellä ECC Representative Tournament. ==1. divisioona== 1\. divisioonaa isännöi Alankomaiden krikettiliitto. Pelipaikkoina olivat Deventer, Rotterdam ja Utrecht. Pelit pelattiin 18.–24. heinäkuuta. Sija Joukkue Vo Tasan NR Tappiot Pst 1 ECB XI 4 0 0 0 8 2 align="left" 3 0 0 1 6 3 align="left" 2 0 0 2 4 4 align="left" 1 0 0 3 2 5 align="left" 0 0 0 4 0 ==2.divisioona== Toisen divisioonan turnausta isännöi Belgian krikettiliitto. Ottelupaikkoina olivat Antwerpen, Bryssel ja Mechelen. Tämä oli ensimmäinen kerta, kun 2. divisioona pelattiin eri maassa kuin 1. divisioona. Italia nousi 1.divisioonaan (2006). Sija Joukkue Vo Tasan NR Tappiot Pst 1 align="left" 5 0 0 0 10 2 align="left" 3 0 0 2 6 3 align="left" 3 0 0 2 6 4 align="left" 2 0 0 3 4 5 Gibraltar 2 0 0 3 4 6 align="left" 0 0 0 5 0 ==ECC Representative Tournament== Pelipaikkana toimi Ljubljana, Slovenia 15.–20. elokuuta. Kroatia ja Suomi nousivat 3. divisioonaan. Sija Joukkue Vo Tasan NR Tappiot Pst 1 align="left" 5 0 0 0 10 2 align="left" 4 0 0 1 8 3 align="left" 3 0 0 2 6 4 align="left" 2 0 0 3 4 5 align="left" 1 0 0 4 2 6 align="left" 0 0 0 5 0 ==Lähteet== * http://www.icc- europe.org/ECC/DATABASE/2004/TOURNAMENTS/EUROCHAMSA/about.shtml * http://www.icc-europe.org/ECC/DATABASE/2004/TOURNAMENTS/EUROCHAMSB/about.shtml * http://www.icc- europe.org/ECC/DATABASE/2004/TOURNAMENTS/EUROREPCHAMS/about.shtml Luokka:Kriketin Euroopan-liiga Luokka:Vuoden 2004 kriketti
Bill Parcells

Duane Charles "Bill" Parcells (s. 22. elokuuta 1941 Engelwood, New Jersey) on entinen yhdysvaltalainen amerikkalaisen jalkapallon valmentaja. Urallaan hän toimi New York Giantsin, New England Patriotsin, New York Jetsin ja Dallas Cowboysin päävalmentajana. Vuosina 2008-2010 hän toimi Miami Dolphinsin presidenttinä. Parcells johdatti New York Giantsin Super Bowl voittoon vuosina 1986 ja 1990, lisäksi New England Patriots ylsi Parcellsin johdolla Super Bowliin vuonna 1996, mutta hävisi ottelun Green Bay Packersille. Parcells aloitti valmentamisen yliopistotasolla. Hänen ensimmäinen työnsä NFL-tasolla oli New York Giantsin puolustuksen koordinaattorin pesti vuonna 1979. Parcells on urallaan tullut tunnetuksi erittäin kovana ja vaativana valmentajana. Hän on pystynyt kääntämään pitkään huonosti menestyneiden joukkueiden kurssin ja tehnyt niistä voittajia. Lempinimellä "The Big Tuna" tunnettu Parcells on toiminut urallaan myös TV-kommentaattorina. Kansas City Chiefsin entinen toimitusjohtaja Scott Pioli on Parcellsin vävy. Luokka:Yhdysvaltalaiset amerikkalaisen jalkapallon valmentajat Luokka:Vuonna 1941 syntyneet Luokka:Elävät henkilöt
Alemitu Bekele

Alemitu Bekele Degfa (s. 17. syyskuuta 1977 Shewa, Etiopia) on etiopialaissyntyinen, vuodesta 1998 lähtien Turkkia edustanut kestävyysjuoksija. Bekele osallistui Valencian sisäratojen MM-kilpailuihin 2008, mutta ei päässyt siellä 3 000 metrin loppukilpailuun. Pekingin olympialaisissa 2008 hän sijoittui seitsemänneksi 5 000 metrillä. Ensimmäisen arvokisamitalinsa hän sai Torinon sisäratojen EM-kilpailuissa 2009, kun hän voitti kultaa 3 000 metrillä. Berliinin MM-kilpailuissa 2009 hän ei selviytynyt loppukilpailuun 1 500 metrillä, mutta oli kolmastoista 5 000 metrillä. Dohan sisäratojen MM-kilpailuissa 2010 hän oli 3 000 metrillä viides. Barcelonan EM-kilpailuissa 2010 hän voitti 5 000 metriä silloisella ulkoratojen ennätyksellään 14.52,20. Pariisin sisäratojen EM-kilpailuissa 2011 hän keskeytti 3 000 metrin alkuerissä. Saman vuoden Daegun MM-kilpailuissa hän karsiutui 5 000 metrin alkuerissä. Hän juoksi sisäratojen Euroopan ennätyksen 5 000 metrillä 10. helmikuuta 2010 Tukholmassa. Hänen aikansa 14.46,44 rikkoi Gabriela Szabon lähes 11 vuotta vanhan ennätyksen. Vaikka hänen aikansa oli maailman kautta aikojen viidenneksi paras, hän tuli silti maaliin vasta toisena, yli 20 sekuntia maailmanennätyksestä niukasti jääneen Meseret Defarin jälkeen.Another blazing 5000m run by Defar – Stockholm report, IAAF 11.2.2010 Vuonna 2013 Bekele sai neljän vuoden kilpailukiellon biologisen dopingpassin perusteella. Kilpailukielto määrättiin alkaneeksi 15. helmikuuta 2012 ja kaikki hänen tuloksensa 17. elokuuta 2009 lähtien hylättiin takautuvasti. Hän menetti muun muassa Barcelonan EM-kilpailuiden 2010 mestaruutensa 5 000 metrin kilpailusta ja voittajaksi nousi hänen maannaisensa Elvan Abeylegesse. Myöhemmin urheilun kansainvälinen vetoomustuomioistuin lyhensi kilpailukiellon pituudeksi kaksi vuotta ja yhdeksän kuukautta. ==Henkilökohtaiset ennätykset== :Lähde: IAAF ;Ulkoradat *1 500 m 4.06,32 (2018) *Maili 4.33,46 (2008) *3 000 m 8.55,51 (2007) *5 000 m 15.05,85 (2008) ;Sisäradat *3 000 m 8.46,50 (2009) ==Lähteet== Luokka:Turkkilaiset kestävyysjuoksijat Luokka:Dopingrikkomuksesta tuomitut turkkilaiset Luokka:Dopingrikkomuksesta tuomitut yleisurheilijat Luokka:Vuonna 1977 syntyneet Luokka:Elävät henkilöt
Himalajannärhi

Himalajannärhi (Garrulus lanceolatus) on keskiaasialainen varislintu. Sen elinympäristö ulottuu Itä-Afganistanista Pohjois-Pakistaniin ja läntiselle Himalajalle sekä Kashmiriin, ja sieltä itään Nepaliin lähelle Kathmandua. Nicholas Aylward Vigors kuvaili lajin holotyypin Pohjois-Intian Simla-Almoran alueelta 1831.IBC == Lähteet == Luokka:Varikset
Riukiunnärhi

Riukiunnärhi (Garrulus lidthi) on itäaasialainen varislintulaji. Se elää ainoastaan Japanin eteläosassa Ryūkyūsaarten Amami Ōshima- ja Kakeroma-jima- saarilla.IBC Riukiunnärhi elää metsissä asutuksen lähellä, mieluiten vanhoissa metsissä. Se syö ja varastoi Castanopsis cuspidata-puun ja bambutammen terhoja, näiden puuttuessa se saattaa siirtyä viljelyksille. Se syö myös hyönteisiä, matelijoita, pikkulintuja sekä hedelmiä ja siemeniä. == Lähteet == Luokka:Varikset Luokka:Uhanalaiset linnut
Gliese 710

Gliese 710 on K7-spektriluokan oranssi kääpiö -tähti Serpens Cauda -tähdistössä. Sen massa on 0,4-0,6 Auringon massaa ja näennäinen magnitudi 9,66. Nykyisellään vuonna 2010 Gliese 710 on noin 63,0 valovuoden etäisyydellä Maasta. Hipparcos-satelliitin havaintojen pohjalta arvioidaan, että tähti ohittaa Auringon 0,158 valovuoden eli 10 kAU:n etäisyydeltä 1,5 miljoonan vuoden kuluttua. Lähimmillään ollessaan sen näennäinen magnitudi on Antareksen luokkaa. Nykyhetkestä, vuodesta 2010, ±10 miljoonan vuoden aikana Gliese 710 on merkittävin perturbaatioita Aurinkokunnassa aiheuttava kappale. Dramaattisin vaikutus sillä arvellaan olevan Aurinkokunnan ulkolaidoilla sijaitsevan Oortin pilven kappaleisiin. Gliese 710 saattaa suistaa pilven komeettoja radoiltaan ja kohti Aurinkokunnan sisäosia. Bobylevin tutkimusten mukaan Gliese 710 läpäisee Oortin pilven 0,86 todennäköisyydellä.http://arxiv.org/abs/1003.2160 Todennäköisyys alle 1000 AU:n ohitukseen, joka voisi häiritä Kuiperin vyöhykkeen kappaleiden ratoja, on 0.0001. ==Lähteet== == Aiheesta muualla == *Tähdet ja Avaruus: Vieras tähti kulkee aurinkokunnan ulkoreunan läpi 1,5 miljoonan vuoden kuluttua Luokka:Pääsarjan tähdet Luokka:Käärmeen tähdistö
Altaussee

Altaussee on Alpeilla sijaitseva kunta Itävallassa Altaussee-järven rannalla Steiermarkin osavaltiossa. Se koostuu kahdesta kylästä, Altausseesta ja Lupitschista. == Maantiede == Altausseeta ympäröivät harmaat vuoret ovat kalkkikiveä ja ne ovat peräisin trias- ja jurakaudelta. Vuoret itsessään eivät muodostuneet ennen kenotsooista maailmankautta, jolloin Afrikan ja Euraasian laatat törmäsivät toisiinsa suurella voimalla, mikä aiheutti vuorten kohoamisen. == Tunnettuja asukkaita == * Barbara Frischmuth, itävaltalainen kirjailija ja kääntäjä * Klaus Maria Brandauer, itävaltalainen näyttelijä ja ohjaaja * Paul Preuss, itävaltalainen vuoristokiipeilijä * Karin Brandauer, itävaltalainen elokuvaohjaaja ja käsikirjoittaja == Aiheesta muualla == *Kunnan virallinen nettisivu Luokka:Steiermarkin kunnat
Kirviset

Kirviset (Anthus) on västäräkkien heimoon kuuluva varpuslintusuku, johon kuuluu 44 lajia. Kirviset ovat maastonvärisiä, harmaanruskean kirjavia ja melko pitkäpyrstöisiä pikkulintuja. Suomessa pesii säännöllisesti neljä kirvislajia: niittykirvinen, metsäkirvinen, lapinkirvinen ja luotokirvinen. == Kirvislajit == *Afrikanmetsäkirvinen Anthus nyassae *Andienkirvinen Anthus bogotensis *Arokirvinen Anthus hellmayri *Australiankirvinen Anthus australis *Chaconkirvinen Anthus chacoensis *Eteläafrikankirvinen Anthus pseudosimilis *Eteläamerikankirvinen Anthus lutescens *Etelägeorgiankirvinen Anthus antarcticus *Himalajankirvinen Anthus roseatus *Isokirvinen Anthus richardi *Kalliokirvinen Anthus similis *Kanariankirvinen Anthus berthelotii *Kanelikirvinen Anthus furcatus *Keniankirvinen Anthus latistriatus *Kongonkirvinen Anthus pallidiventris *Kulokirvinen Anthus vaalensis *Lapinkirvinen Anthus cervinus *Louhikkokirvinen Anthus crenatus *Luotokirvinen Anthus petrosus *Malindinkirvinen Anthus melindae *Metsäkirvinen Anthus trivialis *Mongoliankirvinen Anthus godlewskii *Niittykirvinen Anthus pratensis *Nilgirinkirvinen Anthus nilghiriensis *Nummikirvinen Anthus campestris *Okrakirvinen Anthus nattereri *Oseaniankirvinen Anthus novaeseelandiae *Pampakirvinen Anthus correndera *Papuankirvinen Anthus gutturalis *Pikkukirvinen Anthus brachyurus *Pitkäpyrstökirvinen Anthus longicaudatus *Preeriakirvinen Anthus spragueii *Rastaskirvinen Anthus lineiventris *Riisikirvinen Anthus rufulus *Ruohikkokirvinen Anthus cinnamomeus *Savannikirvinen Anthus caffer *Sokokenkirvinen Anthus sokokensis *Sänkikirvinen Anthus leucophrys *Taigakirvinen Anthus hodgsoni *Tuhkakirvinen Anthus rubescens *Tundrakirvinen Anthus gustavi *Vuori-isokirvinen Anthus hoeschi *Vuorikirvinen Anthus spinoletta *Ylänkökirvinen Anthus sylvanus ==Lähteet== == Aiheesta muualla == *ITIS: Anthus *
Gerda Hallberg

Gerda Marianna Hallberg (29. heinäkuuta 1882 Helsinki – 24. marraskuuta 1909 Helsinki) oli suomalainen ruotsin kielellä kirjoittanut lastenkirjailija joka käytti nimimerkkiä Gea. Hallbergin vanhemmat olivat helsinkiläinen valtioneuvos Erik Fredrik Mauritz Hallberg ja Anna Emilia Schildt. Hän opiskeli 1900–1904 Suomen taideyhdistyksen piirustuskoulussa. == Teoksia == * A B C : inhemsk barnbok, af Gea. Helios, Helsingfors 1906 * Brita och hennes tomte, bilderbok af Gea. Helsingfors 1913 == Lähteet == * * Hallbergin perhetiedot (Anneli Kotisaari : Beata Petterintytär Arctophilaciuksen jälkeläisten sukuselvitys) * Suomen taideyhdistyksen piirustuskoulun oppilasmatrikkeli (Arkistoitu versio) (.BDF) Luokka:Suomalaiset lasten- ja nuortenkirjailijat Luokka:Vuonna 1882 syntyneet Luokka:Vuonna 1909 kuolleet
Himalajankirvinen

Himalajankirvinen (Anthus roseatus) on keskiaasialainen varpuslintu. Sen elinympäristö käsittää Himalajan alueen vuoristoseutuja Kiinasta Koillis- Afganistaniin, Koillis-Intiaan ja Nepaliin, mahdollisesti myös Myanmarin pohjoisosia. Se talvehtii Intian pohjoisosissa, Bangladeshissa ja Pohjois- Thaimaassa. Edward Blyth kuvaili lajin holotyypin Nepalista 1847.IBC == Lähteet == Luokka:Kirviset
Valkoinen kaupunki (Tel Aviv)

thumb|Hatavor Street, Tel Aviv Valkoinen kaupunki (hepreaksi העיר הלבנה‎, Ha- Ir HaLevana) on noin 4 000 vaaleasävyisen modernistisen rakennuksen muodostama kokonaisuus Tel Avivissa. Saksasta 1930-luvulla Israeliin muuttaneet arkkitehdit suunnittelivat alueen Bauhaus-tyyliset rakennukset. Valkoinen kaupunki kuuluu UNESCOn maailmanperintöluetteloon vuodesta 2003. == Lähteet == Luokka:Tel Aviv Luokka:Unescon maailmanperintökohteet Israelissa
Kalliokirvinen

Kalliokirvinen (Anthus similis) on Afrikassa ja Aasiassa elävä varpuslintu. Sen laaja elinympäristö käsittää Saharan eteläpuolisen Afrikan, Arabian niemimaan, ja eteläisen Aasian Intiaan, Nepaliin ja Myanmariin asti. Siitä tunnetaan 19 alalajia. Pohjoiset populaatiot talvehtivat Aasian eteläosissa. Thomas C. Jerdon kuvaili lajin holotyypin Jalnasta Nilgirivuorilta Intiasta 1840.IBC == Lähteet == Luokka:Kirviset
Liezen

Liezen on Itävallassa, Steiermarkin osavaltiossa sijaitseva kaupunki ja Enns- jokialueen taloudellinen keskus. Vuoden 2019 arvion mukaan siellä asui 8 240 asukasta. == Kulttuuri== === Tapahtumat === * kahden vuoden välein pidettävä kansainvälinen sellokilpailu * Liezin kulttuurikeskuksen säännöllisesti järjestämä taidetapahtuma == Koulutus == Liezenissä on useita oppilaitoksia: * Liike- ja kauppakorkeakoulu * Päivätarhaopettajien koulu * Liezenin koulu * Erityiskoulu * Aikuiskoulutuskeskus * Liezenin musiikkikoulu == Urheilu == === Jalkapallo === *WSV Liezen *SC Liezen === Moottoriurheilu === *MSV Liezen *WSV Liezen === Lentopallo === *VBC Gabriel === Kiipeily === *Alpine Club Liezen == Lähteet == == Aiheesta muualla == *Kaupungin virallinen nettisivu Luokka:Steiermarkin kaupungit
Mikko Parikka

Mikko Parikka (s. 9. joulukuuta 1988 Vantaa) on suomalainen näyttelijä, juontaja ja amerikkalaisen jalkapallon pelaaja. Hän on näytellyt MTV3-kanavan saippuasarjassa Salatut elämät Jiri Viitamäkeä, joka on ollut sarjassa mukana vuodesta 2010. == Ura == Parikka osallistui syksyllä 2011 Tanssii tähtien kanssa -ohjelman kuudennelle tuotantokaudelle, jossa hän kilpaili tanssiparinaan tanssinopettaja Katri Mäkinen. He putosivat kilpailun seitsemännessä pudotuksessa juuri ennen semifinaalia. Vuonna 2018 Parikka kilpaili Fort Boyard Suomi -ohjelmassa. Heinäkuun 2019 hän työskenteli NRJ- radiokanavan aamujuontajana. Amerikkalaisen jalkapallon Vaahteraliigassa Parikka pelasi Vantaan TAFT:issa kausilla 2012 ja 2014. Parikka on opiskellut teologiaa Helsingin yliopistossa vuodesta 2013. Vuoteen 2022 mennessä opinnot olivat kuitenkin jääneet ja vanhentuneet, sillä opintojen yhdistäminen työhön ja perhe-elämään ei onnistunut odotetusti.Teologiaa opiskellut Salkkarit-tähti Mikko Parikka: Joukossamme oli saatananpalvoja Salattujen elämien lisäksi Parikka on nähty myös kesäteatteriesityksissä, kuten Karstulan kesäteatterin Kuningasjätkässä 2010. Parikka on juontanut Bachelor Suomen tuotantokausia 2022 ja 2023. == Yksityiselämä == Parikka on naimisissa Salatuissa elämissä Peppi Puolakkaa näytelleen, sittemmin muun muassa bloggaajana työskentelevän Sara Parikan kanssa. Pari aloitti seurustelun vuonna 2009, ja he menivät naimisiin vuonna 2014. Pariskunnalla on vuosina 2014, 2015 ja 2020 syntyneet tyttäret. Perhe asuu Espoossa. Mikko Parikan isä Jari Parikka ja isoveli Jarno Parikka ovat jalkapalloilijoita. Parikka on kotoisin Vantaan Korsosta. == Verosuunnittelu == Finnwatch julkaisi 4. syyskuuta 2023 tutkimuksen sosiaalisen median vaikuttajien harjoittamasta agressiivisesta verosuunnittelusta. Parikan yhdessä vaimonsa kanssa omistama yritys on yksi tutkimuksen kohteena olleista yrityksistä, joille on tehty yritysjärjestely verosuunnittelumielessä. Kyseisessä yritysjärjestelyssä luotiin uusi holdingyhtiö, jolle varsinaisen liiketoimintaa harjoittavan yrityksen osakekanta siirrettiin osakevaihdolla. Kyseinen järjestely kasvatti keinotekoisesti holdingyhtiön tasearvoa ja mahdollistaa suuremmat verovapaat osingot. == Filmografia == === Elokuvat === Vuosi Elokuva Rooli 2012 Nightmare – painajainen merellä Jiri Viitamäki 2014 Nightmare 2 – Painajainen jatkuu === Televisio- ja nettisarjat === Vuosi Televisiosarja Rooli 2010–2020, 2024– Salatut elämät Jiri Viitamäki 2011–2012, 2019 Tuuliranta 2016 Pihlajakadun tuhmat tädit 2018–2020 Pihlajasatu 2018 Kämppä tyhjänä Soppatykkimiehet 2020 Pihlajasatu Chiri 2022 Bachelor Juontaja, oma itsensä == Lähteet == Luokka:Suomalaiset näyttelijät Luokka:Suomalaiset amerikkalaisen jalkapallon pelaajat Luokka:Suomalaiset juontajat Luokka:Vuonna 1988 syntyneet Luokka:Elävät henkilöt
Riisikirvinen

Riisikirvinen (Anthus rufulus) on eteläaasialainen varpuslintu. Sen elinympäristö käsittää Aasian etelä-ja kaakkoisosat Intiasta itään eteläiseen Kiinaan, Indokiinaan, Malakan niemimaalle, Filippiineille ja Indonesiaan. Siitä tunnetaan kuusi alalajia. Louis Jean Pierre Vieillot kuvaili lajin holotyypin Bengalista Intiasta 1818.IBC == Lähteet == Luokka:Kirviset
Vuori-isokirvinen

Vuori-isokirvinen (Anthus hoeschi) on etelafrikkalainen varpuslintu. Sen elinympäristö käsittää Etelä-Afrikan Lohikäärmevuoret ja Lesothon. Se talvehtii Angolassa, Kongon demokraattisessa tasavallassa ja Sambiassa. Erwin Stresemann kuvaili lajin holotyypin Damaramaasta Namibiasta 1938.IBC == Lähteet == Luokka:Kirviset
Altmünster

Altmünster on kunta Gmundenin piirissä Ylä-Itävallan osavaltiossa Itävallassa. Vuoden 2019 arvion mukaan siellä asui 9 782 asukasta. == Liikenne == Altmünsterin kautta kulkee Steinbachiin menevä moottoritie. Siellä on myös lähi- ja pikajunille tarkoitettu, 1900-luvun alussa rakennettu rautatieasema. == Tunnettuja asukkaita == * Maria Singer, näyttelijä * Sabine "Sassy" Holzinger, Seer-bändin laulaja == Lähteet == == Aiheesta muualla == *Kunnan virallinen nettisivu Luokka:Ylä-Itävallan kunnat
Lohikäärmeratsastaja (Perillinen)

Lohikäärmeratsastaja ovat joukko velhosotilaita Christopher Paolinin Perillinen -kirjasarjassa. Lohikäärmeratsastajat, muinaisella kielellä 'Shur'tugal', ovat ihmisiä tai haltioita jotka auttavat ylläpitämään rauhaa lohikäärmeidensä avulla. == Ratsastajat ja heidän lohikäärmeensä == Kuten kirjoissa mainitaan, lohikäärmeratsastaja on ihminen tai haltia, joka on sidoksissa lohikäärmeeseen. Merkki, jolla ratsastajat on merkitty, on nimeltään gedwëy ignasia, tai "Hohtava kämmen", valkohopea pyöreä merkki siinä kädessä, jolla ratsastaja koskee vastakuoriutunutta lohikäärmettään. Tuloksena lohikäärmeen ja ratsastajan välille syntyy yhteys, jonka avulla he voivat keskustella ajatuksillaan sekä jakaa kuvia ja/tai tunteita toistensa kanssa. Kaikki ratsastajat kehittyvät voimassa, kestävyydessä, älykkyydessä ja heidän aistinsa paranevat sekä he elävät pidempään. Erityisesti Ihmisratsastajat saavat ajan kuluessa haltiamaisia piirteitä; Brom on poikkeus tähän hänen nuoren lohikäärmeensä kuoleman vuoksi. Kaikki ratsastajat osaavat myös käyttää magiaa paremmin kuin muut magiankäyttäjät, vaikkakaan ratsastajien magian harjoittelu ei eroa hirveästi muiden magiankäyttäjien harjoittelusta. ==Historia== ===Alku=== Kirjojen mukaan ennen lohikäärmeratsastajien muodostamista, noin kolme vuosituhatta ennen Eragonia, nuori haltia metsästi ja tappoi lohikäärmeen urheilun vuoksi. Lohikäärmeet luonnollisesti tulistuivat tästä ja lyöttäytyivät yhteen ja tappoivat nuoren haltian. Tästä alkoi Lohikäärmesota, tai muinaisella kielellä, Du Fyrn Skulblaka. Kun sotaa oli kestänyt viisi vuotta, poika nimeltään Eragon löysi lohikäärmeenmunan ja antoi sen kuoriutua kasvattaen sen salassa muilta. Yhdessä he matkustivat Alagaesian halki lopettaen sodan. Estääkseen tulevat sodat, lohikäärmeet ja haltiakuningatar Tarmunora tapasivat ja molemmat osapuolet tekivät maagisen sopimuksen nimeltään Verivala tai Blödhren muinaisella kielellä. Ihmiset lisättiin sopimukseen myöhemmin. Siitä lähtien lohikäärmeratsastajat ylläpitivät rauhaa Alagaësiassa. Myöhemmin eräs Galbatorix kääntyi lohikäärmeratsastajia vastaan ja tämän joukot tuhosivat (melkein kokonaan)ratsastajat. Luokka:Perillinen-sarjan henkilöhahmot cs:Odkaz Dračích jezdců#Řád Dračích jezdců fr:Personnages de l'Héritage#Dragonniers
Reeti Sahlstedt

Reeti Sahlstedt (s. 30. elokuuta 1976 Rauma) on suomalainen jääkiekkoilija ja rullakiekkoilija. Jääkiekkoa hän on pelannut viimeksi Vermuntilan Temmossa Suomi-sarjassa. Sahlstedt edusti Lukkoa yhdessä Euroopan Liigan ottelussa kaudella 1996–1997. Vuonna 2006 Sahlstedt kuului pronssia voittaneeseen Suomen joukkueeseen rullakiekon maailmanmestaruuskilpailuissa. Reetin isoveli Kalle Sahlstedt (s. 1973) on myös jääkiekkoilija. Veljesten isä Esko Sahlstedt oli Rauman Lukon päävalmentaja. == Lähteet == * === Viitteet === Luokka:Suomalaiset jääkiekkoilijat Luokka:Suomalaiset rullakiekkoilijat Luokka:Vuonna 1976 syntyneet Luokka:Elävät henkilöt
Robert Holkot

Robert Holkot (; myös Ropertus; Holgot, Holcot tai Holcott) (n. 1290–1349) oli englantilainen dominikaaniseen sääntökuntaan kuulunut skolastinen filosofi, teologi ja raamattuoppinut. Hän oli kotoisin Holcotista Northamptonshiresta. Robert oli Wilhelm Ockhamilaisen seuraaja ja hän kehitti tämän näkemyksiä edelleen. Hänestä käytettiin nimitystä Doctor firmus et indefatigabilis. Hänen kommentaarinsa Viisauden kirjaan (Lectiones super librum Sapientiae) oli 1300-luvulla tunnettu. Siitä painettiin myöhemmin 1400- ja 1500-luvuilla useita painoksia. == Teoksia == * Super libros Sapientiae (painettu Basel 1481, 1488, 1489, 1506, 1586; Hagenau 1494) * In quatuor libros sententiarum quaestiones (painettu Lyons, 1518) * Quaestiones quodlibetales * Sermo finalis * Sex articuli * Tractatus de stellis == Kirjallisuutta == * * == Aiheesta muualla == * * Luokka:Dominikaanit Luokka:Englantilaiset filosofit Luokka:Keskiajan filosofit Luokka:Englantilaiset teologit Luokka:Nominalistit Luokka:Occamismi Luokka:1200-luvulla syntyneet Luokka:Vuonna 1349 kuolleet
Ruohikkokirvinen

Ruohikkokirvinen (Anthus cinnamomeus) on afrikkalainen varpuslintu. Sen elinympäristö käsittää Sahelin eteläpuolisen Afrikan, lännessä Kaakkois- Nigeriaan ja Kameruniin, sekä Arabian niemimaan lounaisosan. Siitä tunnetaan 14 alalajia. Eduard Rüppell kuvaili lajin holotyypin Pohjois-Etiopian Simienvuorilta 1840.IBC == Lähteet == Luokka:Kirviset
Afrikanmetsäkirvinen

Afrikanmetsäkirvinen (Anthus nyassae) on afrikkalainen varpuslintu. Se elää Gabonissa, Angolassa, Namibiassa, Pohjois-Botswanassa, Mosambikissa, Malawissa, Zimbabwessa, Tansaniassa ja Kongossa. Siitä tunnetaan neljä alalajia. Oscar Rudolph Neumann kuvaili lajin holotyypin Etelä-Tansaniasta Sangesin ja Songean väliltä 1906.IBC == Lähteet == Luokka:Kirviset
Kvestio

Kvestio (, “kysymys“; mon. quaestiones) oli keskiajan filosofialle tyypillinen menetelmä, jossa kulloinkin käsittelyn alla oleva teema muotoillaan ensin kysymyksen muotoon (esimerkiksi “onko Jumala olemassa?“). Tämän jälkeen kysymykseen annetaan jokin vastaus (“Jumala on olemassa“). Sitten annettua vastausta kohtaan esitetään vastaväitteitä (“vaikuttaa siltä, että Jumala ei ole olemassa, koska...“). Lopuksi annettua vastausta puolustetaan kumoamalla esitetyt vastaväitteet. Kvestio-kysymyksissä esiintyy muun muassa seuraavia muotoja: * quaestio an est, “kysymys onko“ * quaestio propter quid, “kysymys minkä vuoksi“ * quaestio quia, “kysymys että“ * quaestio quid est, “kysymys mitä se on“ Kvestio-muotoa käytetään monissa skolastisissa teoksissa, kuten Tuomas Akvinolaisen teoksessa Summa theologiae. == Lähteet == Luokka:Filosofian termit Luokka:Keskiajan filosofia
Kriketin Euroopan-liiga 2003

Kriketin Euroopan-liigassa pelattiin kaudella 2003 3. divisioonan ottelut Wienissä 10.-16. elokuuta. Turnauksen virallinen nimitys oli ECC Trophy. Turnauksen voitti Norja. Suomi, Sveitsi, Kroatia ja Luxemburg putosivat 4. divisioonaan. ==Alkusarjat== ===Ryhmä 1=== Sija Joukkue Voitot Tasan NR Tappiot Pst 1 align="left" 2 0 0 0 4 2 align="left" 1 0 0 1 2 3 align="left" 0 0 0 2 0 ===Ryhmä 2=== Sija Joukkue Voitot Tasan NR Tappiot Pst 1 align="left" 3 0 0 0 6 2 align="left" 2 0 0 1 4 3 align="left" 1 0 0 2 2 4 align="left" 0 0 0 3 0 ===Ryhmä 3=== Sija Joukkue Voitot Tasan NR Tappiot Pst 1 align="left" 3 0 0 0 6 2 align="left" 2 0 0 1 4 3 align="left" 1 0 0 2 2 4 align="left" 0 0 0 3 0 ==Loppusarjat== ===Sijat 1-4=== Sija Joukkue Voitot Tasan NR Tappiot Pst 1 align="left" 3 0 0 0 6 2 align="left" 2 0 0 1 4 3 align="left" 1 0 0 2 2 4 align="left" 0 0 0 3 0 ===Sijat 5-11=== Sija Joukkue Voitot Tasan NR Tappiot Pst 9 align="left" 2 0 0 0 4 10 align="left" 1 0 0 1 2 11 align="left" 0 0 0 2 0 ==Lähteet== * http://www.icc- europe.org/ECC/DATABASE/2003/TOURNAMENTS/ECCTROPHY/about.shtml Luokka:Kriketin Euroopan-liiga Luokka:Vuoden 2003 kriketti Luokka:Wienin urheilutapahtumat
Kongonkirvinen

Kongonkirvinen (Anthus pallidiventris) on afrikkalainen varpuslintu. Sen elinympäristö ulottuu Kamerunista etelään Angolan pohjoisosiin ja Kongon altaan sisäosiin. Richard Bowdler Sharpe kuvaili lajin holotyypin Gabonista 1885.IBC == Lähteet == Luokka:Kirviset
Kulokirvinen

Kulokirvinen (Anthus vaalensis) on afrikkalainen varpuslintu. Sen elinympäristö käsittää pääosan itäisestä ja eteläisestä Afrikasta, Etiopiasta Etelä-Afrikan pohjoisosiin, Namibiaan ja Angolaan. Siitä tunnetaan kahdeksan alalajia. George Ernest Shelley kuvaili lajin holotyypin Newcastlesta KwaZulu- Natalista Etelä-Afrikasta 1900.IBC == Lähteet == Luokka:Kirviset
Bernin sopimus (tekijänoikeus)

Bernin sopimus eli Bernin yleissopimus kirjallisten ja taiteellisten teosten suojaamisesta on tekijänoikeutta säätelevä kansainvälinen sopimus. Ensimmäinen sopimuksen versio solmittiin Sveitsin Bernissä vuonna 1886. Suomi liittyi sopimukseen vuonna 1928,Suomi suojelee aineettomia oikeuksia > Bernin konventio, Prh.fi (pdf) ja nykyisin voimassa oleva sopimus astui Suomessa voimaan 1. marraskuuta 1986. Jos teoksen alkuperämaa on ratifioinut sopimuksen, siihen sovelletaan Bernin sopimuksen mukaan kyseisen maan tekijänoikeuslakia. Jos teoksen suoja-aika on päättynyt sen alkuperämaan lain mukaan, sillä ei myöskään ole tekijänoikeuslain myöntämää suojaa kyseessä olevassa maassa. Eli jos esimerkiksi alkuperältään yhdysvaltalaisella teoksella ei ole enää tekijänoikeussuojaa Yhdysvalloissa, niin sitä ei myöskään ole Suomessa. == Lähteet == == Aiheesta muualla == *Sopimusteksti Finlexissä suomeksi *Sopimusteksti englanniksi *Luettelo sopimuksen ratifioineista maista Luokka:Tekijänoikeus Luokka:Bern Luokka:1886 Luokka:1800-luvun kansainväliset sopimukset
Hachiko – tarina uskollisuudesta

Hachiko – tarina uskollisuudesta on Lasse Hallströmin ohjaama elokuva vuodelta 2009. Se on tositarina akita-rotuisesta koirasta nimeltä Hachikō. Elokuva on uusintaversio vuonna 1987 julkaistusta elokuvasta Hyvä ja uskollinen palvelija (Hachikō Monogatari). == Juoni == Richard Geren esittämä professori pelastaa kadulta Hachiko-nimisen löytökoiran. Isännän kuoltua uskollinen Hachiko on tätä entiseen tapaan päivittäin vastassa rautatieasemalla vuosikausien ajan. Hachiko odottaa ja odottaa vuositolkulla, että hänen isäntänsä palaa tajuamatta, että omistaja on kuollut. Myöhemmin koira kuolee vanhuuteen, niin kuin Hachikon kävikin oikeassa elämässä. == Rooleissa == Hachiko == Lähteet == Luokka:Yhdysvaltalaiset draamaelokuvat Luokka:Yhdysvaltalaiset perhe-elokuvat Luokka:Vuoden 2009 yhdysvaltalaiset elokuvat Luokka:Tositapahtumiin perustuvat elokuvat Luokka:Lasse Hallströmin ohjaamat elokuvat Luokka:Elokuvat koirista Luokka:Yhdysvaltalaiset uudelleenfilmatisoinnit Luokka:Seulonnan keskeiset artikkelit
Attersee (järvi)

Attersee (tunnetaan myös nimellä Kammersee) on Salzkammergutin alueen suurin järvi Itävallassa. Se ulottuu noin 20 kilometriä pohjoisesta etelään ja neljä kilometriä idästä länteen. Sen vesi tulee Seeache-joesta. Vakaista tuulistaan ja puhtaasta vedestään johtuen Attersee vetää purjehtijoita ja uimareita puoleensa. Kilpakauden aikana siellä pidetään myös lukuisia purjehduskilpailuita. Yksi Atterseen leppeimmistä tuulista on niin kutsuttu ”ruusuinen tuuli”, eli ”ruusuinen henkäys”. Kyseinen tuuli tuulee idästä päin, kulkien linnan ruusupuutarhan läpi ja täyttäen ilman ruusujen tuoksulla. Paras aika käydä Atterseella on kevään, kesän ja syksyn aikana. Kokonsa takia ja kylmästä lämpötilasta huolimatta järvi jäätyy talvisin harvoin. Viimeksi se jäätyi kokonaan 1940-luvun loppupuolella. == Kalalajit == Seuraavat kalalajit viihtyvät Attersee-järvessä: * Hauki * Taimen * Kirjolohi * Nieriä * Ankerias * Karppi * Made ==Panoraama== == Aiheesta muualla == *Tietoa turisteille *Atterseella kulkevat laivat Luokka:Itävallan järvet Luokka:Ylä-Itävallan maantiede
Camilla Plum

Camilla Plum (s. 1956) on tanskalainen leipuri ja keittokirjailija. Hänen juontamaansa televisio-ohjelmaa näytetään myös Suomessa. Hän on johtanut syöpään sairastuneen äitinsä jättämää Cap Horn -nimistä Tanskan ensimmäistä ekologista ravintolaa Köpenhaminan Nyhavnissa. Luokka:Keittokirjailijat Luokka:Tanskalaiset yritysjohtajat Luokka:Leipurit Luokka:Vuonna 1956 syntyneet Luokka:Elävät henkilöt
Saumaharju

Saumaharju on korkea harju, joka on syntynyt mannerjäätikön reunan perääntyessä kahden eri tavalla virtaavan kielekevirtauksen väliin kerrostuneesta maa-aineksesta. Saumaharju sijaitsee yleensä saumamuodostumassa, jossa voi esiintyä harjumaisten muodostumien lisäksi muitakin muodostumia. Saumaharjuja ovat Suomessa Säkylänharju ja Virttaankangas sekä Pyynikinharju, Pohjankangas, Jaamankangas ja Rokuanvaara. Saumamuodostumia on Suomessa vain muutamia ja niissä ovat saumaharjut melko harvinaisia. == Lähteet == Luokka:Harjut
Sachsenpokal

Sachsenpokal on Saksin alueen jalkapalloseuroille järjestettävä jalkapalloturnaus. Turnaukseen osallistuvat 3. Ligan, Regionalliga Nordin, Oberliga Nordostin ja Landesliga Sachsenin seurat. Kilpailun voittajat pääsevät automaattisesti seuraavaan Saksan cupiin. Kaudesta 2009–2010 lähtien seurojen kakkosjoukkueet eivät ole enää saaneet osallistua turnaukseen. == Mestarit == Vuosi Mestari Toinen Tulos Pelipaikka Stadion 1991 SpVgg Zschopau Wismut Aue II 4–1 Limbach-Oberfrohna Waldstadion 1992 Bischofswerdaer FV 08 FSV Hoyerswerda 2–0 Kamenz Stadion der Jugend 1993 FC Sachsen Leipzig Dresdner SC 2–0 Leipzig Alfred-Kunze-Sportpark 1994 FC Sachsen Leipzig VFC Plauen 2–1 Leipzig Alfred-Kunze-Sportpark 1995 FC Sachsen Leipzig SG Dynamo Dresden II 2–0 Leipzig Alfred-Kunze-Sportpark 1996 VfB Leipzig II Chemnitzer FC II 2–1 je. Chemnitz Stadion an der Gellertstraße 1997 Chemnitzer FC Dresdner SC 3–0 Chemnitz Stadion an der Gellertstraße 1998 Chemnitzer FC FC Erzgebirge Aue 1–1 je., 5:4 rp. Chemnitz Stadion an der Gellertstraße 1999 VFC Plauen FC Erzgebirge Aue 0–0 je., 4:3 rp. Plauen Vogtlandstadion 2000 FC Erzgebirge Aue VfB Leipzig 2–2 je., 5:3 rp. Aue Erzgebirgsstadion 2001 FC Erzgebirge Aue FSV Zwickau 3–1 Zwickau Westsachsenstadion 2002 FC Erzgebirge Aue FSV Zwickau 1–1 je., 5–4 rp. Dresden Rudolf-Harbig-Stadion 2003 SG Dynamo Dresden VFC Plauen 3–2 Plauen Vogtlandstadion 2004 VFC Plauen SG Dynamo Dresden 1–0 Plauen Vogtlandstadion 2005 FC Sachsen Leipzig Chemnitzer FC 2–1 je. Leipzig Zentralstadion 2006 Chemnitzer FC VFC Plauen 1–0 Plauen Vogtlandstadion 2007 SG Dynamo Dresden FC Erzgebirge Aue II 2–0 Aue Erzgebirgsstadion 2008 Chemnitzer FC FC Sachsen Leipzig 1–0 Chemnitz Stadion an der Gellertstraße 2009 SG Dynamo Dresden II VFC Plauen 2–1 je. Leipzig Zentralstadion 2010 Chemnitzer FC FC Erzgebirge Aue 3–2 Chemnitz Stadion an der Gellertstraße == Lähteet == Luokka:Saksan jalkapallocupit